****

**Kun rekrytointiprosessi ulkomailta   
ON KÄYNNISSÄ,  
otathan huomioon seuraavat seikat**

| Vaiheet | **Toimet** | |
| --- | --- | --- |
| **1** | Ensivaiheet | Olet perehtynyt asioihin, olet laatinut suunnitelman ja olet valmis rekrytoimaan Euroopasta – mutta mistä pitäisi aloittaa? EURESista (Euroopan ammatillisen liikkuvuuden portaalista). Siellä on kaikki tiedot, jotka auttavat työpaikkailmoituksen julkaisemisessa ja hakijoiden etsimisen aloittamisessa... |
| **2** | **Työpaikkailmoitus** | Työpaikkailmoituksen julkaiseminen EURES-portaalissa edellyttää, että se on ensin julkaistu paikallisissa työvoimapalveluissa (tästä on tietoa EURES-portaalin linkissä ”*Ilmoita työpaikasta*”). |
| **3** | **EURESin ansioluettelohaku** | EURESin tietokannassa on yli 260 000 työnhakijaa, jotka etsivät työtä ulkomailta. Kannattaa siis rekisteröityä CV-Online-palveluun jo tänään (lisätietoa kohdassa ”On-Line-Ansioluettelot”). Se on nopea ja helppokäyttöinen. |
| **4** | **EURESin tapahtumakalenteri** | EURES pitää yllä luetteloa jäsentensä järjestämistä tärkeimmistä tapahtumista. Kalenterista saa tietoa ympäri Eurooppaa järjestettävistä rekrytointitapahtumista. |
| **5** | **Kulttuuritietoisuus** | Kun tiedät, mistä haluat rekrytoida, kannattaa perehtyä kohdemaahan. Voi esimerkiksi käydä niin, että suunnittelemasi rekrytointipäivä on kansallinen juhlapäivä. |
| **6** | **Yrityksen esittely** | Työnhakijoille kannattaa laatia esittely, jossa kerrotaan yrityksestä ja muuttamiseen saatavilla olevasta tuesta. Ehkä sen voisi kääntää ja julkaista yrityksen verkkosivustolla? |
| **7** | **Palvelutasosopimukset** | Jos rekrytoinnissa käytetään ulkopuolista apua, kunkin osapuolen vastuut ja sitoumukset on määritettävä joko sopimuksessa tai palvelutasosopimuksessa. |
| **8** | **Osallistuminen ulkomailla järjestettäviin EURES-työpaikkamessuihin** | Jos haluat rekrytoida useita työntekijöitä, voi olla hyödyllistä osallistua ulkomailla järjestettäville EURES-työpaikkamessuille ETA-maissa, joissa on saatavilla tarvittavaa työvoimaa. Paikalliselta EURES-neuvojalta voi kysyä tarjolla olevista mahdollisuuksista sekä lisätietoja osallistumistuesta/-järjestelyistä. |
| **9** | **Suositusten tarkastaminen** | Ansioluettelon suositukset ovat tärkeitä, mutta ei kannata olettaa, että suosittelija pystyy puhumaan tai olemaan kirjeenvaihdossa omalla kielelläsi. Vastauksen saa varmemmin, jos kirjoitat työnhakijoiden aiemmille työnantajille heidän omalla kielellään. |
| **10** | **Työntekijöiden palaute** | Kysy nykyisiltä työntekijöiltäsi, mikä on parasta yrityksessäsi työskentelemisessä. Tuo näillä esimerkeillä työtilaisuuksiin konkretiaa ja, jos mahdollista, ota rekrytointiin mukaan ulkomailta tulleita työntekijöitä, jotka ovat kotiutuneet hyvin. |
| **11** | **Muuttotuki** | Henkilöstöönsä sijoittava yritys menestyy, koska sen tuottavuus paranee. Arvioi, miten paljon muuttotukea uudelle työntekijälle voi antaa. Miten sinä haluaisit itseäsi kohdeltavan? |
| **12** | **Arviointi** | Muista pyytää palautetta rekrytointikumppaniltasi ja työnhakijoilta. Sen avulla voidaan arvioida hankkeen vahvuuksia ja heikkouksia ja parantaa tulevaa rekrytointia ulkomailta. Älä myöskään unohda antaa palautetta työnhakijoille ja rekrytointikumppaneille. |